stanford-oval/wikipedia huggingface dataset:
ג'ורג' ארנאלד
הערות שוליים

↑  Biography of George Arnald, web.archive.org, ‏2003-09-02
1 2  Art and artists | Royal Academy of Arts, www.royalacademy.org.uk
↑  "Altick, Richard D.,Paintings From Books: Art and Literature in Britain 1760–1900, Ohio State University Press", web.archive.org, ‏2008-12-18
↑  "The Greenwich Hospital collection BHC 1811 at Portcities.org.uk", web.archive.org, ‏2008-12-01
| --- | --- |
בקרת זהויות :  DSI: 180  ISNI: 0000 0000 6704 2775  LCCN: nr91035306  RKD: 2493  SNAC: w61v60x4  ULAN: 500015991  VIAF: 17081703   WorldCat (עם VIAF): 17081703 
ג'ורג' ארנאלד, קרב הנילוס
גאומטריה אבסולוטית

גאומטריה אבסולוטית (או גאומטריה מוחלטת) היא גאומטריה המתבססת על מערכת האקסיומות של הגאומטריה האוקלידית ללא אקסיומת המקבילים או כל אחת מהחלופות שלה. באופן מסורתי, פירוש הדבר הוא שבמסגרתה מותר שימוש רק בארבע האקסיומות הראשונות של אוקלידס. המונח נטבע לראשונה על ידי יאנוש בויאי ב-1832. מערכת גאומטרית כזאת מכונה לעיתים גאומטריה נייטרלית, שכן היא נייטרלית ביחס לאקסיומת המקבילים.
תכונות

בספר היסודות של אוקלידס, 28 הטענות הראשונות וטענה 31 נמנעות מלהשתמש באקסיומת המקבילים, ולפיכך הן תקפות בגאומטריה אבסולוטית. ניתן להוכיח בגאומטריה אבסולוטית גם את הגרסה החלשה של משפט הזווית החיצונית במשולש (זווית חיצונית למשולש גדולה יותר מכל אחת מזוויותיו הפנימיות המרוחקות), כמו גם את משפט סאקרי-לז'נדר, אשר קובע כי סכום הזוויות במשולש הוא לכל היותר 180°.
טענה 31 מתארת את הבנייה של ישר מקביל לישר נתון דרך נקודה שאינה על הישר הנתון. כיוון שההוכחה שלה מערבת רק את טענה 27 (משפט הזוויות הפנימיות המתחלפות), זוהי בנייה תקפת בגאומטריה אבסולוטית. ביותר דיוק, בהינתן ישר l וכל נקודה P שאינה על l, ישנו לפחות קו אחד דרך P שמקביל ל-l. ניתן להוכיח זאת בעזרת בנייה מוכרת: בהינתן ישר l ונקודה P שאינה על l, נוריד את האנך m מ-P ל-l, ואז נעביר אנך n ל-m דרך P. על פי משפט הזוויות הפנימיות המתחלפות, l מקביל ל-n (משפט הזוויות הפנימיות המתחלפות קובע שאם הקווים a ו-b נחתכים על ידי קו רוחבי t כך שמתקבל צמד זוויות פנימיות מתחלפות, אז a ו-b מקבילים). בנייה זאת, ומשפט הזוויות הפנימיות המתחלפות, אינן תלויים באקסיומת המקבילים ולפיכך הם תקפים בגאומטריה אבסולוטית.
בגאומטריה אבסולוטית, ניתן להוכיח גם ששני ישרים הניצבים לאותו ישר אינם נחתכים (מה שהופך את שני הישרים למקבילים לפי ההגדרה של הקבלה), מה שמוכיח שזוויות הבסיס העליון של מרובע סאקרי לא יכולות להיות קהות, ושלפיכך גאומטריה כדורית אינה גאומטריה אבסולוטית.
הקשר לגאומטריות אחרות

המשפטים של הגאומטריה האבסולוטית תקפים הן בגאומטריה היפרבולית, שהיא גאומטריה לא-אוקלידית, והן בגאומטריה אוקלידית. עם זאת, היא אינה עקבית עם הגאומטריה האליפטית: בגאומטריה זאת, אין ישרים מקבילים בכלל, בעוד שזהו משפט של גאומטריה אבסולוטית שישרים מקבילים קיימים.
מישורי הילברט

מישור שמקיים את אקסיומות החיתוך, הסדר והחפיפה של הילברט מכונה מישור הילברט. מישורי הילברט הם מודלים של גאומטריה אבסולוטית.
אי-שלמות

גאומטריה אבסולוטית היא מערכת אקסיומטית לא שלמה, במובן שניתן להוסיף לה אקסיומות בלתי תלויות נוספות מבלי לפגוע בעקביות המערכת האקסיומטית. ניתן להרחיב את הגאומטריה האבסולוטית באמצעות הוספת מגוון אקסיומות על ישרים מקבילים ולקבל מערכות אקסיומות שאינן מתיישבות הדדית אך שכל אחת בנפרד היא עקבית, ובכך לקבל את הגאומטריה האוקלידית או ההיפרבולית. לפיכך כל משפט של גאומטריה אבסולוטית הוא משפט של גאומטריה היפרבולית וגאומטריה אוקלידית. עם זאת, ההפך אינו נכון.
ראו גם

גאומטריה לא-אוקלידית
לקריאה נוספת

אברהם הלוי פרנקל, מבוא למתמטיקה, כרך שני: האינסוף והמרחב, הוצאת מסדה, עמ' 364–382
H. S. M. Coxeter, Introduction to Geometry (2nd ed.), John Wiley & Sons, 1969
הערות שוליים

↑  במובן זה, גאומטריה אבסולוטית היא המכנה המשותף לגאומטריה היפרבולית וגאומטריה אוקלידית כאשר אלו נחשבות לאוסף של טענות.
| --- | --- |
בקרת זהויות :  GND: 4193046-0
גביע וזינה

| --- | --- |
גביע וזינה
 ענף:  הוקי קרח
 תאריך ייסוד:  1927
 מדינות משתתפות:  ארצות הברית ארצות הברית קנדה קנדה
 זוכה:  קונור האליבק
 הכי הרבה זכיות:  ז'ק פלאנט (7)
 
ז'ורז' וזינה
גביע וזינה (באנגלית: The Vezina Trophy) הוא גביע המוענק מדי שנה, מאז 1927, לשוער המצטיין של העונה הרגילה בליגת ה-NHL.
הגביע נתרם על ידי מונטריאול קנדיאנס לזכר ז'ורז' וזינה, שהיה שוער הקבוצה בין 1910 ו-1925, אז התמוטט במהלך משחק והתברר שחלה בשחפת. וזינה מת ממחלתו ב-1926.
הקריטריון לבחירת הזוכה השתנה פעמיים במהלך השנים. בין 1927 ו-1945 הוענק הגביע לשוער שנבחר למצטיין בליגה. בין 1946 ו-1981 שונה הקריטריון, והגביע הוענק לשוער של הקבוצה שספגה הכי פחות שערים בליגה, כאשר במהלך אותה תקופה הוכנס קריטריון נוסף - הגביע הוענק רק לשוערים ששיחקו לפחות 25 משחקים בעונה. אם לאותה קבוצה היה יותר משוער אחד שמילא אחר התנאי, הוענק הגביע במשותף לשוערי הקבוצה שעמדו בתנאי. ב-1981 שונה הקריטריון שוב, לקריטריון הנוכחי.
את הזוכה בוחרים 31 המנכ"לים של קבוצות ה-NHL, כשכל אחד מהם מדרג את שלושת השוערים המצטיינים לדעתו. הראשון ברשימה של כל מנכ"ל מקבל 5 נקודות, השני 3 נקודות, והשלישי - נקודה אחת.
הזוכים > 1927 - 1946

בשנים אלה נבחר השוער המצטיין בליגה.
| עונה | שחקן | מועדון |
| --- | --- | --- |
| 1926/1927 | קנדה ג'ורג' היינסוורת' | מונטריאול קנדיאנס |
| 1927/1928 | קנדה ג'ורג' היינסוורת' | מונטריאול קנדיאנס |
| 1928/1929 | קנדה ג'ורג' היינסוורת' | מונטריאול קנדיאנס |
| 1929/1930 | קנדה ססיל "טייני" תומפסון | בוסטון ברואינס |
| 1930/1931 | קנדה רוי וורתרס | ניו יורק אמריקנס |
| 1931/1932 | קנדה צ'רלי גרדינר | שיקגו בלאק הוקס |
| 1932/1933 | קנדה ססיל "טייני" תומפסון | בוסטון ברואינס |
| 1933/1934 | קנדה צ'רלי גרדינר | שיקגו בלאק הוקס |
| 1934/1935 | קנדה לורן שבו | שיקגו בלאק הוקס |
| 1935/1936 | קנדה ססיל "טייני" תומפסון | בוסטון ברואינס |
| 1936/1937 | קנדה נורמי סמית | דטרויט רד וינגס |
| 1937/1938 | קנדה ססיל "טייני" תומפסון | בוסטון ברואינס |
| 1938/1939 | ארצות הברית פרנק ברימסק | בוסטון ברואינס |
| 1939/1940 | קנדה דייב קר | ניו יורק ריינג'רס |
| 1940/1941 | קנדה טרק ברודה | טורונטו מייפל ליפס |
| 1941/1942 | ארצות הברית פרנק ברימסק | בוסטון ברואינס |
| 1942/1943 | קנדה ג'וני מוורס | דטרויט רד וינגס |
| 1943/1944 | קנדה ביל דרנן | מונטריאול קנדיאנס |
| 1944/1945 | קנדה ביל דרנן | מונטריאול קנדיאנס |
| 1945/1946 | קנדה ביל דרנן | מונטריאול קנדיאנס |
הזוכים > 1947 - 1981

בשנים אלה קיבל את הפרס השוער, או השוערים, של הקבוצה שספגה הכי מעט שערים בעונה הרגילה. במהלך השנים נוסף גם תנאי שעל כל זוכה לשחק לפחות 25 משחקים בעונה.
| עונה | שחקן | מועדון |
| --- | --- | --- |
| 1946/1947 | קנדה ביל דרנן | מונטריאול קנדיאנס |
| 1947/1948 | קנדה טרק ברודה | טורונטו מייפל ליפס |
| 1948/1949 | קנדה ביל דרנן | מונטריאול קנדיאנס |
| 1949/1950 | קנדה ביל דרנן | מונטריאול קנדיאנס |
| 1950/1951 | קנדה אל רולינס | טורונטו מייפל ליפס |
| 1951/1952 | קנדה טרי סוצ'ק | דטרויט רד וינגס |
| 1952/1953 | קנדה טרי סוצ'ק | דטרויט רד וינגס |
| 1953/1954 | קנדה הארי למלי | טורונטו מייפל ליפס |
| 1954/1955 | קנדה טרי סוצ'ק | דטרויט רד וינגס |
| 1955/1956 | קנדה ז'ק פלאנט | מונטריאול קנדיאנס |
| 1956/1957 | קנדה ז'ק פלאנט | מונטריאול קנדיאנס |
| 1957/1958 | קנדה ז'ק פלאנט | מונטריאול קנדיאנס |
| 1958/1959 | קנדה ז'ק פלאנט | מונטריאול קנדיאנס |
| 1959/1960 | קנדה ז'ק פלאנט | מונטריאול קנדיאנס |
| 1960/1961 | קנדה ג'וני באוור | טורונטו מייפל ליפס |
| 1961/1962 | קנדה ז'ק פלאנט | מונטריאול קנדיאנס |
| 1962/1963 | קנדה גלן הול | שיקגו בלאק הוקס |
| 1963/1964 | קנדה צ'רלי הודג' | מונטריאול קנדיאנס |
| 1964/1965 | קנדה ג'וני באוור קנדה טרי סוצ'ק | טורונטו מייפל ליפס |
| 1965/1966 | קנדה גאמפ וורסלי קנדה צ'רלי הודג' | מונטריאול קנדיאנס |
| 1966/1967 | קנדה גלן הול קנדה דני דז'ורדי | שיקגו בלאק הוקס |
| 1967/1968 | קנדה גאמפ וורסלי קנדה רוגטיין ושון | מונטריאול קנדיאנס |
| 1968/1969 | קנדה גלן הול קנדה ז'ק פלאנט | סנט לואיס בלוז |
| 1969/1970 | קנדה טוני אספוזיטו | שיקגו בלאק הוקס |
| 1970/1971 | קנדה אדי ג'קומין קנדה זיל וילמור | ניו יורק ריינג'רס |
| 1971/1972 | קנדה טוני אספוזיטו קנדה גארי סמית | שיקגו בלאק הוקס |
| 1972/1973 | קנדה קן דריידן | מונטריאול קנדיאנס |
| 1973/1974 | קנדה טוני אספוזיטו קנדה ברני פראן | שיקגו בלאק הוקס פילדלפיה פליירס |
| 1974/1975 | קנדה ברני פראן | פילדלפיה פליירס |
| 1975/1976 | קנדה קן דריידן | מונטריאול קנדיאנס |
| 1976/1977 | קנדה קן דריידן קנדה מישל לרוק | מונטריאול קנדיאנס |
| 1977/1978 | קנדה קן דריידן קנדה מישל לרוק | מונטריאול קנדיאנס |
| 1978/1979 | קנדה קן דריידן קנדה מישל לרוק | מונטריאול קנדיאנס |
| 1979/1980 | קנדה דון אדוארדס קנדה בוב סוב | באפלו סייברס |
| 1980/1981 | קנדה דני ארון קנדה מישל לרוק קנדה רישאר סוויני | מונטריאול קנדיאנס |
הזוכים > 1982 - ההווה

בשנים אלה נבחר השוער המצטיין בליגה על ידי מנכ"לי כל הקבוצות ב-NHL.
| עונה | שחקן | מועדון |  |
| --- | --- | --- | --- |
| 1981/1982 | קנדה בילי סמית | ניו יורק איילנדרס |  |
| 1982/1983 | קנדה פיט פיטרס | בוסטון ברואינס |  |
| 1983/1984 | ארצות הברית טום בראסו | באפלו סייברס |  |
| 1984/1985 | שוודיה פלה לינדברג | פילדלפיה פליירס |  |
| 1985/1986 | ארצות הברית ג'ון ונביסברוק | ניו יורק ריינג'רס |  |
| 1986/1987 | קנדה רון הקסטול | פילדלפיה פליירס |  |
| 1987/1988 | קנדה גרנט פיור | אדמונטון אוילרס |  |
| 1988/1989 | קנדה פטריק רואה | מונטריאול קנדיאנס |  |
| 1989/1990 | קנדה פטריק רואה | מונטריאול קנדיאנס |  |
| 1990/1991 | קנדה אד בלפור | שיקגו בלאקהוקס |  |
| 1991/1992 | קנדה פטריק רואה | מונטריאול קנדיאנס |  |
| 1992/1993 | קנדה אד בלפור | שיקגו בלאקהוקס |  |
| 1993/1994 | צ'כיה דומיניק האשק | באפלו סייברס |  |
| 1994/1995 | צ'כיה דומיניק האשק | באפלו סייברס |  |
| 1995/1996 | קנדה ג'ים קארי | וושינגטון קפיטלס |  |
| 1996/1997 | צ'כיה דומיניק האשק | באפלו סייברס |  |
| 1997/1998 | צ'כיה דומיניק האשק | באפלו סייברס |  |
| 1998/1999 | צ'כיה דומיניק האשק | באפלו סייברס |  |
| 1999/2000 | גרמניה אולאף קולציג | וושינגטון קפיטלס |  |
| 2000/2001 | צ'כיה דומיניק האשק | באפלו סייברס |  |
| 2001/2002 | קנדה ז'וזה תאודור | מונטריאול קנדיאנס |  |
| 2002/2003 | קנדה מרטן ברודר | ניו ג'רזי דווילס |  |
| 2003/2004 | קנדה מרטן ברודר | ניו ג'רזי דווילס |  |
2004/2005: אין זוכה - העונה בוטלה בשל שביתה בליגה
| 2005/2006 | פינלנד מיקה קיפרוסוף | קלגרי פליימס |  |
| 2006/2007 | קנדה מרטן ברודר | ניו ג'רזי דווילס |  |
| 2007/2008 | קנדה מרטן ברודר | ניו ג'רזי דווילס |  |
| 2008/2009 | ארצות הברית טים תומאס | בוסטון ברואינס |  |
| 2009/2010 | ארצות הברית ראיין מילר | באפלו סייברס |  |
| 2010/2011 | ארצות הברית טים תומאס | בוסטון ברואינס |  |
| 2011/2012 | שוודיה הנריק לונדקוויסט | ניו יורק ריינג'רס |  |
| 2012/2013 | רוסיה סרגיי בוברובסקי | קולומבוס בלו ג'אקטס |  |
| 2013/2014 | פינלנד טוקה ראסק | בוסטון ברואינס |  |
| 2014/2015 | קנדה קרי פרייס | מונטריאול קנדיאנס |  |
| 2015/2016 | קנדה בריידן הולטבי | וושינגטון קפיטלס |  |
| 2016/2017 | רוסיה סרגיי בוברובסקי | קולומבוס בלו ג'אקטס |  |
| 2017/2018 | פינלנד פקה רינה | נאשוויל פרדטורס |  |
| 2018/2019 | רוסיה אנדריי וסילבסקי | טמפה ביי לייטנינג |  |
| 2019/2020 | ארצות הברית קונור האליבק | ויניפג ג'טס |  |
| 2020/2021 | קנדה מרק-אנדרה פלרי | וגאס גולדן נייטס |  |
| 2021/2022 | רוסיה איגור שסטיורקין | ניו יורק ריינג'רס |  |
| 2022/2023 | שוודיה לינוס אולמרק | בוסטון ברואינס |  |
| 2023/2024 | ארצות הברית קונור האליבק | ויניפג ג'טס |  |
גופי ניסל

| --- | --- |

היפוקמפוס של מכרסם צבוע בצביעת ניסל
 על שם:  Franz Nissl
 מזהים
 קוד MeSH:  A08.675.712 
 מזהה MeSH:  D009562 
 מערכת השפה הרפואית המאוחדת:  C0028117 
 
גופי ניסל (באנגלית: Nissl bodies) הם גופיפים גדולים הנראים בתוך תאי עצב. נקראים על שם הנוירולוג הגרמני פרנץ ניסל (1860–1919).
ניתן לראות גופי ניסל באמצעות שיטת צביעת RNA שפותחה על ידי ניסל (צביעת ניסל). השיטה יעילה כדי למצוא את גופי תאי העצב (פריקאריונים).
גופי ניסל הם למעשה האזור המחוספס של הרשתית התוך-פלזמית, שבה מיוצרים החלבונים.
ראו גם

דנדריט
גואראם הראשון, נסיך איבריה

גוּאראם הראשון (בגאורגית: გუარამი I) היה נסיך שהקים את נסיכות איבריה. הוא נשא בתואר הביזנטי "קורופלאטס" והנהיג את נסיכות איבריה תחת חסותה של האימפריה הביזנטית משנת 588 עד 590 לערך. לעיתים קרובות הוא מזוהה עם ה"גורגנים" המופיעים בכתביו של רושם הרשומות הביזנטי, תיאופנס המוודה.
הגוארמידים, השושלת שאליה השתייך גואראם הראשון, היו דוכסי האזורים הדרומיים של איבריה, קלארג'תי וג'אוואחתי. רושם הרשומות הגאורגי, סומבט דוויתידזה טען ברשומותיו כי הוא היה השליט הבגרטיוני הראשון. אולם רוב ההיסטוריונים המודרניים אינם מקבלים את טענה.
כאשר התחדשה המלחמה בין האימפריה הביזנטית תחת יוסטינוס השני לאימפריה הסאסאנית, בשנת 572, כרתו גואראם והגורגנים ברית עם הנסיך הארמני ורדן השלישי ממיקוניאן והביזנטים בניסיון נואש להשתחרר מעול השלטון הפרסי. כפי הנראה נמלט גואראם לקונסטנטינופול כשהמרד נכשל, ונשאר שם עד שהופיע מחדש בזירה הפוליטית בשנת 588. רושם הרשומות הגאורגי, ג'ואנשר, ציין ברשומות כי בתקופה זו מרדו האיברים בשלטון הפרסי פעם נוספת. אצילי איבריה ביקשו מהקיסר הביזנטי, מאוריסוס, שימנה עליהם שליט מבית המלוכה האיברי. מאוריסוס העניק לגואראם את התואר הביזנטי, "קורופלאטס" ושלח אותו למצחתה. כך התחלפה ממלכת איבריה, שבוטלה בשנת 580 על ידי הסאסאנים, בנסיכות בראשות גואראם. המסורת הגאורגית זוקפת לזכותו של גואראם את הקמתו של מנזר הצלב במצחתה (כיום אתר מורשת עולמית). עם מותו בשנת 590 ירש אותו בנו סטפנוז הראשון.
גואראם היה השליט הגאורגי הראשון שעשה צעד בלתי רגיל לאותם ימים והנפיק מטבעות עם דמותו על דרכמה סאסנית מכסף. מטבעות אלה נקראו מטבעות איבריות-סאסאניות ומאוחר יותר נחתמו בראשי התבות "גנ" על פי התחילית והסופית של השם גורגן, שעל פי הרשומות הגאורגיות, היה השם שבו נקרא גואראם בהתאם ל"גורגנים" המופעים גם ברשומות הביזנטיות.
לקריאה נוספת

Cyrille Toumanoff, Studies in Christian Caucasian history, Georgetown University Press, 1963, p: 434.
הערות שוליים

↑  ממיקוניאן (Մամիկոնեան) הוא בית אצולה ארמני.
↑  פרוסופוגרפיה - היסטוריוגרפיה של בעלי מקצוע.
ג'ורג' באדג'ר

ג'ורג' אדמונד באדג'ר (באנגלית: George Edmund Badger;‏ 17 באפריל 1795 – 11 במאי 1866) היה סנאטור מקרוליינה הצפונית, מטעם המפלגה הוויגית ומזכיר הצי של ארצות הברית.
ראשית חייו

ג'ורג' באדג'ר נולד ב-17 באפריל 1795 בניו ברן שבקרוליינה הצפונית. לאחר לימודים חלקיים בקולג' של אוניברסיטת ייל הוא למד משפטים וב-1814 הוא התקבל ללשכת עורכי הדין.
קריירה

באדג'ר עסק בעריכת דין בקרוליינה הצפונית, היה פעיל בפוליטיקה של מדינה זו ושימש כשופט בבית המשפט העליון שלה. משנות ה-20 של המאה ה-19 הוא נמנה עם תומכיו של אנדרו ג'קסון. באמצע שנות ה-20 הוא הסיר את תמיכתו בו והיה לאחר ממנהיגי המפלגה הוויגית וסייע להשגת ניצחונה בבחירות לנשיאות של 1840.
עם תחילת כהונתו כנשיא, מינה ויליאם הנרי הריסון את באדג'ר לתפקיד מזכיר הצי והוא המשיך בכהונתו בתפקיד זה גם לאחר מותו של הריסון באפריל 1841 בממשלו של הנשיא הבא, ג'ון טיילר למשך מספר חודשים עד שהתפטר בספטמבר 1841 כדי לשוב לעיסוקו בעריכת דין במגזר הפרטי. תקופת כהונתו הקצרה של באדג'ר כמזכיר הצי עמדה בסימן המאמצים לחזק את הצי על רקע המתיחות מול בריטניה, הקמתה של "שייטת הבית" (אנ') והגברת העניין באוניות הקיטור.
התפטרותו של באדג'ר הייתה חלק ממהפך בקבינט. מהפך זה כלל את התפטרותם של חברי קבינט נוספים, כולל באדג'ר, שאירעה כתוצאה מהטלת וטו של הנשיא טיילר על שתי הצעות חוק להקמת בנק לאומי חדש, שבהן תמכה המפלגה הוויגית בהנהגתו של הנרי קליי. ב-1846 נבחר באדג'ר לסנאט ארצות הברית במקומו של ויליאם הנרי הייווד הבן וכיהן בו עד 1855 כאשר הוא החליט לא להתמודד לבחירה מחדש. ב-1853 הוצגה מועמדתו על ידי הנשיא מילרד פילמור לכהונה בבית המשפט העליון של ארצות הברית, אך המינוי לא אושר על ידי הסנאט. במשבר הפרישה ערב מלחמת האזרחים הוא תמך בשמירה על האיחוד, אך לאחר מכן הוא תמך במאמץ המלחמתי של הקונפדרציה.
מותו והנצחתו

ג'ורג' באדג'ר נפטר ב-11 במאי 1866 בראלי, קרוליינה הצפונית. הוא נטמן בבית הקברות אוקווד שבעיר.
צי ארצות הברית הנציח את שמו בשתי ספינות: משחתת שנכנסה לשירות ב-1920 והייתה פעילה עד לאחר מלחמת העולם השנייה ופריגטה שהייתה בשירות בין השנים 1970–1991. בנוסף נקראה על שמו אחת מאוניות ליברטי.
גוארנה

| גוארנה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו־פסיגיים
סדרה:: סבוננאים
משפחה:: סבונניים
סוג:: Paullinia
מין:: גוארנה
שם מדעי
 Paullinia cupana ‏קונת
גוארנה (פורטוגזית: Guaraná; שם מדעי: Paullinia Cupana) הוא שיח טרופי בעל פירות אכילים הגדל ביער האמאזונאס.
הגוארני נהגו לשתות חליטה ממותקת של אבקת זרעי גוארנה. הגוארנה משמשת ליצירת משקה קל מוגז וממותק וכן לכמוסות אותן נוטלים הברזילאים בתקופת הקרנבל כדי לשמור על ערנות.
המשקה

בנוסף לכימיקלים אחרים, צמח הגוארנה מכיל קפאין, תאופילין ותאוברומין. התמצית הנוזלית של הגוארנה מעוררת את מערכת העצבים המרכזית עקב הימצאותו של הקפאין. בין משקאות האנרגיה המכילים גוארנה נכללים, בין היתר, פפסי ז'וסטה, גולי גורנה וסוקו.
ברזיל מייצרת כמה משקאות קלים המכילים את תמצית הגוארנה ובלי תוספות קפאין. כל מוצר שונה באופן בולט בטעם ממשנהו, לחלקם ישנה כמות מעטה מאוד של טעם הגוארנה הטבעי. בברזיל, מכירות משקאות הגוארנה הן במקום השני לאחר מכירות משקאות הקולה.
המשקאות בדרך כלל תוססים, מתוקים, עם טעם לוואי של הפרי. רוב משקאות הגוארנה מיוצרים בברזיל וחלקם מיוצאים למדינות שכנות כמו פרגוואי. המשקאות הנפוצים ביותר בברזיל הם: גוארנה אנטארקטיקה (הנפוץ ביותר), גוארנה בראהמה, וקוואטי (KUAT), השייך לחברת קוקה-קולה.
בשנות השמונים יובא משקה הגוארנה לישראל, כשזמריר הפרסומת שלו התבסס על השיר ראמיה של הזמר אפריק סימון.
הערות שוליים

↑  Weinberg BA, Bealer BK (2001). The World of Caffeine: The Science and Culture of the World's Most Popular Drug. New York: Routledge. עמודים 259–260.ISBN 978-0-415-92723-9.
| --- | --- |
בקרת זהויות :  NLI: 987007543312705171  NKC: ph187928 
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
פירות גוארנה
בולי מדינת ישראל - שנת 1956

בול קונגרס מגדלי ההדרים
בשנת 1956 הנפיק השירות הבולאי של מדינת ישראל 17 בולי דואר חדשים בערך נקוב כולל של 6070 פרוטות.
רקע > מידע על היקף מכירות

השירות הבולאי החל לפרסם את נתוני המכירה של הבולים שהונפקו מאז חודש אפריל 1956, והמשיך לעשות זאת עד ההנפקות של חודש אפריל 2003.
רקע > שיטת הדפוס

בשנת 1956 התחזקה המגמה של הדפסת בולים איכותיים בשיטת "שקע" במכונת הדפוס החדישה שהוכנסה לשימוש שלוש שנים קודם לכן במדפיס הממשלתי. שלוש מסדרות הבולים הודפסו בשיטה זו (בולי שבטי ישראל, בול איינשטיין, ובול הטכניון) וכן אחד מבולי מועדים לשמחה. יתר בולי מדינת ישראל שהונפקו בשנת 1956 הודפסו בשיטת פוטוליטו.
רקע > המעצבים

כל הבולים של שנת 1956 הוכנו בידי בכירי המעצבים בישראל, אשר עיצבו בולים גם בשנים קודמות.
| שם המעצב | מספר סדרות | מספר הבולים |
| --- | --- | --- |
| ג'ורג' המורי | 4 | 12 |
מקסים וגבריאל שמיר: 2
| מרים קרולי | 1 | 3 |
בולים מן המניין

בול שבטי ישראל
שבט שמעון
בול שבטי ישראל
שבט יהודה
בול שבטי ישראל
שבט דן
בול שבטי ישראל
שבט גד
בול שבטי ישראל
שבט יששכר
בול שבטי ישראל
שבט זבולון
בול שבטי ישראל
שבט יוסף
בול שבטי ישראל
שבט בנימין
מעטפת היום הראשון
מעטפת היום הראשון
בשנת 1956 לא הונפקו בישראל בולים מן המניין בעיצוב חדש. הדואר המשיך להשתמש בבולי סדרת שבטי ישראל שהונפקו לראשונה בשנת 1955, תוך שהוא מוסיף לה בשני מועדים שונים מספר ערכים נקובים חדשים.
הבולים עוצבו בידי ג'ורג' המורי.
להלן ריכוז המידע על הנפקת הבולים:.
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 20 פרוטות | 92 | 10.01.1956 | 05.01.1960 | 100 | 10 | שקע | מסרק 14x13 |
| 40 פרוטות | 94 | 10.01.1956 | 05.01.1960 | 100 | 10 | שקע | מסרק 14x13 |
| 50 פרוטות | 95 | 05.06.1956 | 05.01.1960 | 100 | 10 | שקע | מסרק 14x13 |
| 80 פרוטות | 97 | 10.01.1956 | 05.01.1960 | 100 | 10 | שקע | מסרק 14x13 |
| 120 פרוטות | 99 | 05.06.1956 | 05.01.1960 | 100 | 10 | שקע | מסרק 14x13 |
| 180 פרוטות | 100 | 10.01.1956 | 05.01.1960 | 100 | 10 | שקע | מסרק 14x13 |
| 200 פרוטות | 101 | 05.06.1956 | 05.01.1960 | 100 | 10 | שקע | מסרק 14x13 |
| 250 פרוטות | 102 | 05.06.1956 | 05.01.1960 | 100 | 10 | שקע | מסרק 14x13 |
עקב העלאת תעריפי הדואר הודפס מחדש בול שבט יששכר (120 פרוטות), והפעם על נייר ללא סימן מים. השירות הבולאי עורר תרעומת בקרב אספני הבולים כיוון שלא הודיע על ביצוע ההדפסה הנוספת.
בולי דואר אוויר

בול דואר אוויר
נוף הארץ
החולה
בול דואר אוויר
נוף הארץ
טבריה
מעטפת היום הראשון
מעטפת היום הראשון
בשנת 1956 לא הונפקו בישראל בולי דואר אוויר בעיצוב חדש. הדואר המשיך להשתמש בבולים מסדרת נוף הארץ שהונפקו לראשונה בשנת 1953, תוך שהוא מוסיף לה, בשני מועדים שונים במהלך השנה, שני ערכים נקובים חדשים.
הבולים עוצבו בידי ג'ורג' המורי.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 750 פרוטות | 121 | 21.08.1956 | 05.01.1960 | 3,073,000 | 25 | 5 | פוטוליטו | מסרק 14 |
| 3000 פרוטות | 122 | 13.11.1956 | 05.01.1960 | 1,977,000 | 25 | 5 | פוטוליטו | מסרק 14 |
בולי דמי דואר

בשנת 1956 לא הונפקו בישראל בולי דמי דואר בעיצוב חדש. הדואר המשיך להשתמש בבולי דמי דואר מן הסדרה השנייה שהונפקו בשנת 1952.
בולי זיכרון קבועים > יום העצמאות

בול יום העצמאות
מעטפת היום הראשון
הבול עוצב בידי מקסים וגבריאל שמיר.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 150 פרוטות | 120 | 12.04.1956 | 31.03.1957 | 5,866,000 | 20 | 5 | פוטוליטו | מסרק 14 |
בולי זיכרון קבועים > מועדים לשמחה

בול מועדים לשמחה
כנור
בול מועדים לשמחה
מנענעים
בול מועדים לשמחה
חליל
מעטפת היום הראשון
הבולים עוצבו בידי מרים קרולי.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 30 פרוטות | 124 | 14.08.1956 | 21.07.1957 | 4,785,000 | 20 | 5 | שקע | מסרק 13x14 |
| 50 פרוטות | 125 | 14.08.1956 | 21.07.1957 | 5,294,000 | 20 | 5 | פוטוליטו | מסרק 14 |
| 150 פרוטות | 126 | 14.08.1956 | 21.07.1957 | 3,775,000 | 20 | 5 | פוטוליטו | מסרק 14 |
בולי יובלות > הטכניון

בול הטכניון
מעטפת היום הראשון
הבול עוצב בידי ג'ורג' המורי.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 350 פרוטות | 119 | 03.01.1956 | 31.03.1957 | 20 | 5 | שקע | מסרק 14x13 |
בולי אירוע > איינשטיין

בול איינשטיין
מעטפת היום הראשון
הבול עוצב בידי ג'ורג' המורי.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 350 פרוטות | 118 | 03.01.1956 | 31.10.1956 | 20 | 5 | שקע | מסרק 14x13 |  |
בולי אירוע > הקונגרס הבין-לאומי של מגדלי הדרים

בול קונגרס מגדלי הדרים
מעטפת היום הראשון
מעטפת היום הראשון
(עם שובל)
הבול עוצב בידי מקסים וגבריאל שמיר.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | מספר פריטים שנמכרו | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- | --- |
| 300 פרוטות | 123 | 20.05.1956 | 14.07.1957 | 3,365,000 | 20 | 5 | פוטוליטו | מסרק 14 |
לקריאה נוספת

עלון TRIBES, באתר התאחדות בולאי ישראל
עלון AIR MAIL(1954-1956), באתר התאחדות בולאי ישראל
עלון יום העצמאות 1956, באתר התאחדות בולאי ישראל
עלון FESTIVALS5716 (1955-1956), באתר התאחדות בולאי ישראל
עלון הטכניון 3 בינואר 1956, באתר התאחדות בולאי ישראל
עלון EINSTEIN, באתר התאחדות בולאי ישראל
עלון INTERNATIONALCITRUS GROWER'S CONGRESS, באתר התאחדות בולאי ישראל
הערות שוליים

1 2 3 4 5  בולי ישראל - קטלוג מספר 14, השירות הבולאי, 2008, עמ' 40.
↑  בולי ישראל - קטלוג מספר 14, השירות הבולאי, 2008, עמ' 479.
↑  בולי ישראל - קטלוג מספר 14, השירות הבולאי, 2008, עמ' 42-38.
1 2 3  בולי ישראל - קטלוג מספר 14, השירות הבולאי, 2008, עמ' 38.
↑  אריה לינדנבאום, בול שבט יששכר הופיע בחשאי, בתוך: בשולי הבולים, דבר, 16 בינואר 1959
1 2 3  בולי ישראל - קטלוג מספר 14, השירות הבולאי, 2008, עמ' 42.
1 2 3 4  בולי ישראל - קטלוג מספר 14, השירות הבולאי, 2008, עמ' 41.
1 2  בולי ישראל - קטלוג מספר 14, השירות הבולאי, 2008, עמ' 39.
| בולי מדינת ישראל לפי שנת הנפקה |
| --- | --- | --- |
| 1948 - 1949 | 1948 • 1949 |  |
| 1950 - 1959 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 |  |
| 1960 - 1969 | 1960 • 1961 • 1962 • 1963 • 1964 • 1965 • 1966 • 1967 • 1968 • 1969 |  |
| 1970 - 1972 | 1970 • 1971 • 1972 |  |